मित्र से किया गया छल-चोरी कभी उचित नहीं होता: अखिलेश्वरानंद
दल्लीराजहरा|सुदामा गरीब, निरीह कदापी नहीं थे। जिस प्रकार की दीन दशा का वर्णन मिलता है वह मात्र उनका संतोष था। अगर ऐसा नहीं होता तो विप्र अपने मित्र के पास जाकर बहुत पहले ही संपन्न हो सकते थे। प|ी को भले मित्रता की जानकारी नहीं थी लेकिन संतोषी सुदामा तो यह अच्छी तरह से जानते थे कि उनका मित्र द्वारिका का नाथ है। उक्त बाते बुधवार को नगर के वार्ड 24 चंदेनीभाटा स्थित श्री राधा कृष्ण मंदिर के पास चल रहे संगीतमय श्रीमद भागवत महापुराण ज्ञानयज्ञ सप्ताह में कथा के छठवें दिन श्री अखिलेश्वरानंद जी महाराज ने कहीं। कथा में भगवान श्री कृष्ण एवं सुदामा चरित्र की कथा का रसपान कराते हुए उन्होंने कहा कि भगवान श्री कृष्ण ने एक मुठ्ठी चांवल सुदामा के खाए उसके बदले में उन्हें एक लोक का राज्य दे दिया। विप्र सुदामा का संतोष जीवन पर्याय बना रहा। भगवान कृष्ण और सुदामा की मित्रता निस्वार्थ थी। मित्र से किया गया छल-चोरी कभी उचित नहीं होता। सुदामा ने बाल्यकाल में अपने मित्र श्रीकृष्ण के बदले का भाग खा लिया था उसके पश्चात उन्हें घोर दरिद्रता में जीवन यापन करना पड़ा।
दल्लीराजहरा। कथा सुनाते अखिलेश्वरानंद जी महाराज।
hin_Deva hin_Deva bho_Deva